Analize și opinii 


Petrișor Peiu: Cu ochii pe statistică, dar 
cu inima îndoită: România performantă 
sau România păcălită? 


O Acum 4 minute & 3 Vizualizari 8) 11 Timp de citire 


Vestea cea mare: am depășit Ungaria! Și totuși BNR ne spune să ne cârpim hainele și 
să mergem cu autobuzul... 


De curând, ni s-a dat o veste care ar fi trebuit să ne umple de mândrie și să ne accentueze o stare de 
mulțumire pe care se presupune că am fi avut-o deja. Vestea respectivă sună cam așa: În anul 2023, România 
a depășit Ungaria la indicatorul PIB/locuitor, calculat la standardul puterii de cumpărare. Mai precis, țara 
noastră a terminat anul trecut la un nivel egal cu 78% din media Uniunii Europene, iar Ungaria a regresat un 
pic, spre nivelul de 76% din media Uniunii Europene. 

Sursa: https://ec.europa.eu/eurostat/statistics-explained/index.php? 
title=File:F1Index_of_GDP_per_capita,_2023_(purchasing_power_standards,_EU_indexed_at_100).png 


Desigur că avansul tigrului economic carpato-danubiano-pontic se simte de mult în buzunarele și în nivelul de 
trai al românilor, de vreme ce însuși economistul-șef al Băncii Naţionale, mâna stângă a matusalemicului 
Mugur Isărescu, s-a simţit dator să ne dojenească cu asprime pentru faptul că, trezindu-ne plini de bani, am 
început deja să consumăm mult peste ceea ce ne-ar fi dat voie prea-îndestulații de sub cârma padișahului 
leilor: „Nu vă mai aşteptaţi să vă crească nivelul de trai, deja trăiţi cu mult peste posibilități. Refolosiți lucruri, 
reparaţi-le, sortați plasticele, mergeţi mai mult cu mijloacele de transport în comun, să nu mai călătoriți cu 
avionul, ci cu trenul” (https://economie.hotnews.ro/stiri-finante_banci-27002511-valentin-lazea-nu-mai- 
asteptati-creasca-nivelul-trai-deja-traiti-mult-peste-posibilitati-refolositi-lucruri-reparati-sortati-plastice-mergeti- 


mai-mult-mijloacele-transport-comun.htm ). 


Ei bine, românii, departe de a fi entuziasmați de faptul că i-am lăsat în urma noastră pe unguri, dar şi pe 
slovaci, letoni, greci, croaţi și bulgari, s-au cam șocat de spusele lui Valentin Lazea, specialistul în 
avertismente al moșiei lui Isărescu. De ce s-au șocat români? Păi pentru că ei nu se prea simt precum în 
statisticile de la Eurostat sau precum în poveștile lui Lazea. Ei nu se simt nici mai bogaţi decât ungurii și nici 
măcar așa extravaganți la cheltuieli precum îi vede economistul șef al BNR, de la înălțimea salariului său uriaş 
sau prin oglinda retrovizoare a Mercedes-ului său ultimul răcnet. Ei bine, românii se uită miraţi la statistici și 
dau din cap neîncrezători pentru că ei îşi cunosc mai bine decât Lazea gaura din buzunare și traiul modest de 


zi cu zi. 


Și-atunci, care să fie adevărul? Ne mint statisticile Eurostat? Ne ia cumva banca naţională în băşcălie? Oare 
Isărescu și aghiotantul său provenit din Partidul Social Democrat Român nu o fi citit statisticile care ne arată 
ca fiind ţara cu cea mai mare pondere a populaţiei aflată în pragul sărăciei, 34% adică fiecare al treilea român 
trăieşte în pragul sărăciei (https://ec.europa.eu/eurostat/web/products-eurostat-news/w/DDN-20230614- 
1%:—:text=The%20shares%200f%20people%20at,%25)%20and%20Poland%20(16%25 )? Oare pe birourile 
de sute de mii de euro ale nababilor de la Banca Naţională nu or fi ajuns și statisticile (tot de la Eurostat) care 
ne arată că românii au al doilea cel mai mic venit disponibil din UE (10 033 euro/locuitor în 2022), mai mic 
decât cel din Ungaria (10 217 euro/locuitor) — https://ec.europa.eu/eurostat/web/products-eurostat- 
news/w/ddn-20231103-1 ? 


Fiţi convinși, dragii mei, că Isărescu și locotenenţii săi, îmbătrâniţi în luxul opulent din sediul BNR, primesc 
zilnic toate statisticile Eurostat și știu extrem de bine cât de săraci sunt românii și cât de puţini bani au la 

tost niciodată în istorie clasiticate după țara noastră. 
Cine are dreptate: Eurostat sau golul nostru din buzunare? 


Ei bine, cum să dezlegăm atunci misterul creşterii economice şi a sărăciei extreme din România? Cum să 
înțelegem de ce ne beștelește omul lui Isărescu? Păi simplu, uitându-ne cam ce se întâmplă cu PIB-ul crescut 
precum Făt Frumos. Și iată ce descoperim: 


PIB-ul ăsta mare de care ne minunăm cu toții se împarte în trei mari părţi: o parte merge către salariaţi sub 
formă de salarii (care includ impozitele și contribuţiile), o parte merge la acţionarii companiilor sau rămâne în 
conturile sau curţile companiilor (incluzând impozitele pe profit și pe dividende), iar o parte merge către stat 
sub forma așa-numitelor taxe pe produs (TVA și accize în primul rând). De fapt către stat ajunge o felie muuult 
mai mare până la urmă, căci și salariaţii și patronii plătesc impozite și contribuţii. Cam în ce proporţii are loc, 
însă, prima împărţire (înainte de impozitare) a PIB-ului, adică a valorii adăugate care s-a produs într-un an 
într-o economie? Păi la noi în România, simplificând lucrurile la maxim în scopul explicării didactice a 
subiectului, în anul de grație 2023, 37,7% din PIB a ajuns la salariaţi, 9% la stat și 53,3% la patronat. Deci mai 
mult de jumătate din PIB-ul cu care se mândrește guvernul Ciolacu a ajuns pe mâinile patronilor firmelor de 
aici. Angajaţii, adică milioanele de români care lucrează s-au ales cu mai puţin de 38%. Din fiecare 1000 de lei 
din PIB, 533 au ajuns la patronate, 377 la angajaţi și 90 la stat. Repet, la prima împărțire. Din cei 377 de lei 
ajunși la sărmanii angajaţi, doar 218 le rămân acestora efectiv, restul mergând către stat și către fondurile de 
pensii și de sănătate, administrate tot de stat. Din cei 533 de lei rămași pe mâinile patronilor, 85 merg către 
stat sub forma impozitului pe profit și încă 35 pot ajunge tot în vistieria statului sub formă de impozit pe 
dividende. Deci, la final de an, patronii vor rămâne cu 413 lei din fiecare 1000 produși în economie, angajații 
cu câte 218 lei, iar statul se va alege cu 369 de lei. Așadar, oameni buni, înainte ca românii să cheltuiască 
vreun leu pe mâncare, îmbrăcăminte, automobile sau locuinţă, fiecare 1000 de lei din PIB-ul din statistici se 
împarte astfel: 413 lei la patronate, 218 lei la salariați și 369 de lei către stat. 


Ei bine, ar fi de observat că regula europeană (la nivelul mediu al Uniunii Europene) de împărţire, înainte de 
impozitarea directă, a fiecărei 1000 de euro produși într-un an este următoarea: 421 de euro la patronat, 109 
la stat și 470 la angajaţi. Cum ar veni, un raport inversat între partea patronatului și cea a angajaţilor decât 
raportul corespunzător României. Logica din UE este ca , după impozitare și extragerea contribuţiilor sociale și 
a celor de sănătate, statul să rămână cu aproximativ 450 de euro, angajaţii cam cu 300 de euro și angajatorii 
cu vreo 250 de euro. (https://ec.europa.eu/eurostat/statistics-explained/index.php? 

title=Annual_national_ accounts. - 


_evolution_of_the_income_componenis_of_GDP+Shares_of_income_components_to_GDP_in_2023 ). 


Ei bine, iată și explicaţia cifrelor aparent contradictorii din statistici: degeaba creşte PIB-ul dacă toată creșterea 
se duce la guvern și la patronate, iar ceea ce rămâne la salariaţii români este mult prea puţin. În completarea 


acestei imagini catastrofale a nivelului veniturilor celor care muncesc în această ţară pentru a-i plăti salariul de 


nabab și pensia regală lui Mugur Isărescu, iată cam care sunt nivelurile cheltuielilor cu forța de muncă ale 
firmelor din România: 


Sursa: https://ec.europa.eu/eurostat/statistics-explained/index.php? 
title=File:Estimated_hourly_labour_costs,_2023_ (EUR), _map.png 


Adică un patron de la noi îi plătește unui salariat 11 euro/oră în 2023, mai puţin decât îi plătește patronul unui 
ungur (12,8 euro/oră), dar și unui grec (15,7 euro/oră), unui croat (14,4 euro/oră) sau unui slovac (17,2 
euro/oră). lar preţurile principalelor articole consumate sunt cam aceleași, dacă nu chiar mai ridicate la noi. 


Și iată cum apare cu claritate explicația cea mai evidentă a sărăciei românilor: ei sunt plătiți mult prea puţin în 
raportul cu valoarea adăugată pe care o produc! 


Dar dacă patronii sunt atât de bogaţi, de ce avem cea mai subțire clasă medie din Uniunea Europeană? 


Dar de ce nu se simte atunci mulțumită clasa medie, micii antreprenori, liber-profesioniștii, cei care au mai 
multe surse de venit? Și aici este o explicație, pe care o găsim tot în statistici. Și anume faptul că cea mai 
mare parte a jumătăţii de PIB care rămâne pe mâna patronatului ajunge, de fapt, la doar câteva sute de firme 
străine și la marile companii deţinute de stat și care, de regulă au libertatea să crească prețurile produselor lor 


(energia în primul rând) oricât de mult poftesc, beneficiind de monopoluri naturale și de sprijinul guvernului. 


În anul 2022, cifra de afaceri totală din economie a fost de 2588 de miliarde de lei. Aproape jumătate din 
această sumă, 1260 de miliarde de lei (48,5%) mai precis este realizată de cele mai mari 1000 de companii 
din ţară. 1000 de companii dintr-un total de 888 000 de companii înregistrate sau dintr-un număr de 681 000 
de companii active!(sursa: https://edition.pagesuite.com/html5/reader/production/default.aspx? 
pubname=&edid=1aeb1ae9-0c20-4da9-93d0-6d3087316061 ). 


În fiecare an, cele mai mari 1000 de companii mai câştigă câte o mică felie din piaţa românească. De 
exemplu, din 2021 până în 2022 au avansat de la 45,5% la 48,5% din totalul economiei naţionale. Practic, 
încet-încet, România a devenit dependentă de afacerile acestor companii. 


Deși deţin jumătate din economie, primele 1000 de firme angajează mai puţin de un sfert din totalul salariaților 
din ţară: 959 000 dintr-un total de 4,26 milioane (vorbim de cifrele corespunzătoare anului 2022, ultimul an 
despre care avem aceste date în format complet). Cât privește profitul raportat la ANAF, acești uriași, care 


dețin jumătate din economia noastră raportează mai puţin de o treime din profitul realizat la nivel național: 68,4 


miliarde de lei dintr-un total de 224,4 miliarde de lei. Adică, rata profitului acestor giganţi, de 5,4% este cu mult 
mai mică decât media ratei profitului la nivelul întregii economii (8,6%). Cu alte cuvinte, primele 1000 de firme 


Un exercițiu extrem de util ar fi să vedem de unde vin aceste mari companii, pentru a vedea și cine 
beneficiază de pe urma acestei activități impresionante. Ei bine, printre primele 10 dintre ele, care cumulează 
cam 10% din economia naţională, nu se află nicio companie cu acţionariat majoritar românesc. Printre acestea 
avem două companii deținute de către austriecii de la OMV și două deţinute de către statul kazah, prin 
Kazmunay Gaz, două rețele de supermarket-uri deținute de către aceeași familie germană (Schwarz), două 
firme franțuzești (Renault și Engie), una turcească (Ford Otosan) și un mare jucător german din energie 
(E.On). În grupul acestor cele mai mari 10 firme din ţară regăsim întreaga distribuţie și furnizare de gaze din 
țară, cam o treime din comerțul de la noi, 80% din industria petrolieră și de gaze și întreaga producţie de 
automobile. 


Cea mai mare firmă românească, Romgaz, una cu capital majoritar de stat, se află abia pe locul 12, pe locul 
14 regăsim Electrica (tot cu capital majoritar de stat) și abia pe locul 16 avem o firmă deţinută de antreprenori 
români, Dedeman. Pe poziția a 20-a regăsim o altă firmă cu capital majoritar de stat, Hidroelectrica. Mai avem 
încă două firme locale pe locurile 21 și 29 (Tinmar și Oscar Downstream), încă cinci printre următoarele 10 și 
încă trei printre cele din pozițiile 41-50. Cele mai mari sunt firme cu capital majoritar de stat : Nuclearelectrica, 
Transelectrica, Complexul Energetic Oltenia. Antreprenorii sunt și ei prezenţi cu reţeaua comercială Altex, cu 
rețeaua farmaceutică Fildas și cu unii traderi din domeniul energiei. Și cam asta e proporţia: 13 firme din 
primele 50 sunt cu capital românesc. Cam un sfert din marile companii din țară sunt afaceri românești. lar cele 
mai mari sunt firme deţinute majoritar de stat. Ceva mai bine stăm la ponderea capitalului românesc în 
domeniul bancar, unde ne situăm cu acest indicator la 30%. În schimb, în domeniul asigurărilor, avem fix o 


(zero) capital românesc! 


Dacă Valentin Lazea ar fi fost sincer măcar cinci minute 


Dacă, printr-o mare minune, Lazea și/sau sultanul Mugur Isărescu ar fi avut o minimă aplecare spre onestitate 
ar fi spus trei lucruri de mare bun simţ: 
+ România nu își mai permite să aibă salariaţi atât de prost plătiţi, pentru că se depopulează ţara; 


+ România nu își mai permite să aplaude firmele străine care își repatriază cea mai mare parte a creșterii 
PIB-ului din ţară; 


+ Guvernul sau, în sens mai larg, întreaga administraţie, inclusiv BNR, își crește cheltuielile mult mai rapid 
decât crește PIB-ul (economia). 


Și ar fi putut nefericitul de Lazea, care plânge cu lacrimi de crocodil soarta datornicilor români, să spună că în 
această țară băncile aflate în supravegherea BNR au cea mai mare rentabilitate a capitalurilor proprii din UE şi 


că ating cele mai înalte rate ale profitului din Uniune. Sau ar mai fi putut Lazea să plece după acel interviu 
acasă la el, la Huedin, cu trenul sau cu autobuzul. Punem pariu că nici nu ar avea curaj să se apropie la un 

